་རུ་ཀས་མཛད་པའི་ལྷན་
ཅིག་སྐྱེས་གྲུབ་ཅེས་བྱ་བ་བཞུགས་སོ། །
ཌོམྦི་ཧེ་རུ་ཀས་མཛད
291



ན་མོ་གུ་རུ་ཌོམྦི་ཧེ་རུ་ཀཱ་ཡ། དེ་ལ་སློབ་དཔོན་ཌོམྦི་ཧེ་རུ་ཀས། ལུང་ལས།
ལྷན་ཅིག་སྐྱེས་པས་གང་སྐྱེས་པ། །ལྷན་ཅིག་སྐྱེས་པར་དེ་བརྗོད་བྱ། །རང་བཞིན་དོན་
ལ་སེམས་ཉིད་གཉུག་མར་ལྷན་ཅིག་སྐྱེས་ཤེས་བརྗོད། །རྣམ་པ་ཐམས་ཅད་སྡོམ་པ་གཅིག །
ཅེས་པ་ལ་བརྟེན་ནས་ཌོམྦི་པས་ལྷན་ཅིག་སྐྱེས་གྲུབ་མཛད། དེའི་དོན་ཉམས་སུ་བླང་་་་་་་
བའི་གདམས་ངག་ནི་འདི་ཡིན་ཏེ། རྒྱུ་ལྷན་ཅིག་སྐྱེས་པ། ཐབས་ལྷན་ཅིག་སྐྱེས་པ།
འབྲས་བུ་ལྷན་ཅིག་སྐྱེས་པའོ། །དེ་ལྟར་ན་ལྷན་ཅིག་སྐྱེས་པ་རྣམ་པ་གསུམ་གྱིས་ལམ་་་་་
ཡོངས་སུ་རྫོགས་པའོ། །དེའང་དོན་ནི་འདི་ལྟ་བུར་གསུངས་ཏེ། འབྲས་བུ་རྡོ་རྗེ་་་་་་
འཆང་མངོན་དུ་བྱེད་པར་འདོད་པའི་རྟེན་གྱི་གང་ཟག་ལ་ལམ་སྒྲུབ་ཚུལ་གཉིས་ཡིན་ཏེ།
རྟོག་བཅས་དཀའ་ཐུབ་ཀྱི་ལམ་དང༌། རྟོག་མེད་བུ་ཆུང་གི་ལམ་གཉིས་ཡིན་ནོ། །དེ་་་་་
གཉིས་ཀ་ལའང་ཆུད་མ་ཟོས་པ་རྣམ་པ་གསུམ་དགོས་ཏེ། ལོངས་སྤྱོད་ཆུད་མ་ཟོས་པ།
ལུས་ཆུད་མ་ཟོས་པ། སེམས་ཆུད་མ་ཟོས་པའོ། །དེ་ལ་དང་པོ་ནི། ཟང་ཟིང་གི་་་་་
ལོངས་སྤྱོད་ཡོད་ན་མེ་དང༌། ཆུ་དང་། དགྲ་དང་། གདོན་གང་གིས་ཀྱང་ཆུད་མ་་་་་་
ཟོས་པར་བྱས་ལ། དང་པོར་བླ་མ་ལ་གཏང༌། དེ་ནས་དཀོན་མཆོག་གསུམ་དང༌།
བླ་མ་དང༌། མཁའ་འགྲོ་མ་ལ་གཏང་། རྒྱུ་མེད་ན་བློས་གཏང་ངོ་། ལམ་གཉིས་ཀ་ལ་་
ཐུན་མོང་དུ་འགྲོ། ལོངས་སྤྱོད་ཆུད་མ་ཟོས་པའོ། །ལུས་ཆུད་མ་ཟོས་པ་ནི། སྡོམ་པ་་་་་
གསུམ་དང་ལྡན་པ་སྟེ། སོ་སོར་ཐར་པ་དང༌། བྱང་ཆུབ་སེམས་དཔའ་དང་། རིག་་་་
པ་འཛིན་པའོ། །དེ་རེ་རེ་ལའང་ཕྱིའི་སྡོམ་པ་དང་། ནང་གི་སྡོམ་པ་གཉིས་གཉིས་སོ། །
དེ་ལ་ཕྱིའི་སོ་སོར་ཐར་པ་ནི། དགེ་བསྙེན་གྱི་བསྲུང་བ་རྣམ་པ་ལྔ། དགེ་ཚུལ་གྱི་ཡང་་་
དག་པར་བླང་བ་བཅུ་གསུམ། དགེ་སློང་གི་བསྙེན་པར་རྫོགས་པའི་ཁྲིམས་ཉིས་བརྒྱ་ལྔ་་་
བཅུ་རྩ་གསུམ་མོ། །ནང་གི་ནི་ཐིག་ལེ་མི་ཉམས་པར་ལུས་ལ་གནས་པ་ཉིད་དོ།། །།
༈ བྱང་ཆུབ་སེམས་དཔའི་ཕྱི་ནང་གཉིས་ལས། ཕྱིའི་ནི་ཕས་ཕམ་པའི་ཆོས་བཞི་་
དང༌༑ ཉེས་བྱས་བཞི་བཅུ་རྩ་དྲུག་ལ་སོགས་པའོ། །ནང་གི་ནི་ཡུལ་སྡུག་བསྔལ་ཅན་་་
ལ་སྙིང་རྗེ་ཆེན་པོས་ཀུན་ནས་བསླངས་ཏེ། སེམས་ཅན་གྱི་དོན་སྙིང་རྗེས་བྱེད་པ་དང༌།
ཤེས་པ་གསལ་ཆ་མ་འགགས་པས་ལུས་ཅི་རིགས་སུ་བཀོལ་བ་ཉིད་དོ། །རིག་པ་འཛིན་་
293

པའི་སྡོམ་པ་ལ་ཕྱི་ནང་གཉིས་ལས།
ཕྱི་ནི་རྒྱུད་སྡེ་རྣམས་ལས་ཐུན་མོང་དུ་གྲགས་པའི་་་་་
རྩ་བའི་ལྟུང་བ་བཅུ་བཞི། ཡན་ལག་གི་ལྟུང་བ་བརྒྱད་དེ། ཉི་ཤུ་རྩ་གཉིས་བསྲུང་བའོ། །
ནང་གི་ནི་ཤེས་པ་གཉུག་མ་མི་རྟོག་པར་གནས་པའོ། །དེ་ལྟར་ན་ཕྱིའི་སྡོམ་པ་གསུམ་ནི་་
དཀའ་ཐུབ་ཀྱི་ལམ་དུ་འགྱུར་ལ། ནང་གི་སྡོམ་པ་གསུམ་གྱིས་ནི་བུ་ཆུང་གི་མི་རྟོག་པའི་་་་
ལམ་དུ་འགྱུར་རོ། །ལུས་ཆུད་མ་ཟོས་པའོ། །སེམས་ཆུད་མ་ཟོས་པ་ནི་བྱང་ཆུབ་ཀྱི་་་་་
སེམས་གཉིས་ཏེ། དེ་ལའང་ཕྱི་ནི་ཀུན་རྫོབ་སྨོན་འཇུག །དོན་དམ་སྤྲོས་བྲལ་ལོ། །
ནང་ནི་ཀུན་རྫོབ་ཀུནྡ། དོན་དམ་པ་བདེ་སྟོང་ངོ༌། །དེའང་ཕྱི་ནི་དཀའ་ཐུབ་ཀྱི་ལམ།
ནང་ནི་བུ་ཆུང་གི་ལམ་མོ། །སེམས་ཆུད་མ་ཟོས་པའོ། །གསུམ་དང་ལྡན་པའི་སྟེང་དུ་་་་
ཐབས་གཉིས་གསུམ་གསུམ་དུ་བསྟེན་ན་འབྲས་བུ་སྐུ་གསུམ་དུ་འཆར་རོ། །དེ་ལ་ལྷན་་་
ཅིག་སྐྱེས་པ་གསུམ་གྱིས་ལམ་ཁྲིད་ལུགས་ནི་འདི་ཡིན་ཏེ། རྒྱུ་ལྷན་ཅིག་སྐྱེས་པ་རང་་་་་
བཞིན་གྱིས་གནས་པ་དང༌། ཐབས་ལྷན་ཅིག་སྐྱེས་པའི་ཉམས་གསུམ་བསྐྱེད་པའི་ཐབས་
དང༌༑ འབྲས་བུ་ལྷན་ཅིག་སྐྱེས་པའི་རྣམ་ཐར་སྒོ་གསུམ་དང༌། སྐུ་གསུམ་དུ་འཆར་
བའོ༑ །དེ་ལ་རྒྱུ་ལྷན་ཅིག་སྐྱེས་པ་ལ། ཤེས་པས་ཆོག་ལྟ་བ་ཆོས་བཅོ་ལྔས་བསྟན་ཏེ།
ལུས་ལ་རྩ་གསུམ་ལྷན་ཅིག་སྐྱེས། ངག་རླུང་ལྡང་འཇུག་གནས་པ་གསུམ་ལྷན་ཅིག་སྐྱེས།
སེམས་གསལ་སྟོང་ཟུང་འཇུག་གསུམ་གསུམ་ཉོན་མོངས་པ་དུག་གསུམ་དུ་ལྷན་ཅིག་སྐྱེས།
ཆོས་དགུ། ལྷན་ཅིག་སྐྱེས་པ་དེ་ལ་ནང་གི་བར་ཆད་ནད་འདུ་བ་གསུམ་ལྷན་ཅིག་སྐྱེས།
ཕྱིའི་བར་ཆད་གདོན་གསུམ་ལྷན་ཅིག་སྐྱེས། དེ་ལ་ནད་ནི། རླུང་དང་གཅིག །ཁྲག་
མཁྲིས་གཉིས་གཅིག་ཏུ་བྱ། །བད་ཀན་དང་གསུམ་མོ། །གདོན་གསུམ་ནི། ་་་་་
རིགས༑ མོ་རིགས། ཀླུ་རིགས་དང་གསུམ་མོ། །དེ་ལ་ཆོས་བཅོ་ལྔ་ནི། དང་པོ་་་
ཐོག་མར་ལུས་གྲུབ་པ་ནས་བཟུང་སྟེ་ཆོས་བཅོ་ལྔ་ལྷན་ཅིག་སྐྱེས་པའི་ཕྱིར། ལྷན་ཅིག་་་་་་
སྐྱེས་པའོ། །རྣལ་འབྱོར་གྱི་དབང་ཕྱུག་ཆེན་པོ་ཌོམྦི་ཧེ་རུ་ཀའི་ལུགས་འདིས་ནི་སེམས་་་་་
ཉིད་དངོས་པོའི་གནས་ལུགས་སྐྱེ་མེད་ལྷན་ཅིག་སྐྱེས་པའོ། །ཤེས་རབ་ལྷན་སྐྱེས་གཏན་ལ་་་
མ་ཕབ། ཐབས་ལྷན་ཅིག་སྐྱེས་པ་ལས་གང་ཟག་རིགས་གཉིས་ཀྱིས་ཐབས་ཀྱང་གཉིས་་་་་
ཏེ༑ དཀའ་ཐུབ་པའི་གང་ཟག་དེ་ལམ་ལ་ཞུགས་ནས། དང་པོར་བླ་མ་སྤྱི་བོར་དྲན་་་་་
294

པར་བྱ་ཞིང་བྱང་ཆུབ་ཀྱི་སེམས་རིན་པོ་ཆེ་བསྒོམ། ལྷའི་རྣལ་འབྱོར་ཡིད་ཙམ་གྱིས་དྲན་་་་
པར་བྱ། ལུས་ཀྱི་འཁྲུལ་འཁོར་ལུས་རྡོ་རྗེ་སྐྱིལ་ཀྲུང་བཅའ། ལག་པ་མཉམ་གཞག །སྒལ་་་
ཚིགས་གཅིག་གི་སྟེང་དུ་གཅིག་བརྩེག །མགོ་ཅུང་ཟད་དགུ། མིག་སྣ་རྩེར་དབབ། དབུགས་ཆ་་
སྙོམས༑ སེམས་ཅུང་ཟད་ལྷོད་དེ་གཞག་གོ །ལག་ལེན་བཞིན་བྱ། ངག་འདྲེན་པ་ཞི་དྲག་་་་
ལུགས་གཉིས་ལ་ཡན་ལག་གསུམ་གསུམ་དུ་བྱ་བ། དང་པོ་དབུ་མ་ནས་དྲང༌། དེ་ནས་་་
མགོ་གཡས་སུ་དགུ་བྱས་ལ། གཡས་པ། དེ་ནས་གཡོན་དུ་དགུ་བྱས་ལ། གཡོན་པ། གཡས།
གཡོན༑ དབུས་སུ་མགོ་དགུ་བར་བྱས་ལ། མདུན་དུ་བཏུད་བྱས་ཏེ། དེ་རང་ལ་ཡུན་རིང་སྦྱང༌།
དང་པོ་ནས་དྲག་པོ་བྱས་ན་གྲེ་བ་ཆད་ནས་འགྲོ་བས་སོ། །དེ་ནས་དྲག་པོ་བྱས་ཏེ། དེ་གཉིས་ཀྱིས་་
མདངས་བསྒྲུབ་པ་སྒོམ་གྱི་དངོས་གཞིའོ། །བླ་མའི་ཞལ་ལས་འདྲི། དེ་ལས་ཉམས་ཀྱི་མན་
ངག་ཆོས་ཉི་ཤུ་རྩ་བཞིའི་བུ་ཆུང་གི་ལམ་དང་ཐུན་མོང་དུ་བསྟན། བུ་ཆུང་གི་ལམ་པ་ཡིན་
ན༑ ཕྱག་རྒྱ་ལྔའི་མཚན་ཉིད་གུད་དུ་ཤེས་པར་བྱས་ལ་རབ་འབྲིང་གསུམ་དུ་ཕྱེ་བའི་ཐ་མ་་་་་་
སྤང་༑ རབ་འབྲིང་གཉིས་གང་རྙེད་ལ་སྔར་གྱི་ཆོས་བླ་མ་དང་། བྱང་སེམས། ཡི་དམ་་་་་
གསུམ་པོ་སྔོན་དུ་སོང་ནས་ངག་འདྲེན་པ་ཞི་དྲག་རྒྱུན་མི་འཆད་དུ། ཟླ་བ་གཅིག་ཏུ་མདངས་་་་་་་
གདོང་དམར་ཏིང་གི་སོང་སོང་གི་བར་དུ་བསྒྲུབ། ཡོན་བདག་དགྲ་ལྷ་བྱ་བ་ཞིག་གིས་ལོ་ལྔ་བཅུ་་་་་་
ལོན་ནས་བླ་ཆེན་གྱི་སྤྱན་སྔར་ཕྱིན་ཙ་ན། འདིའི་གདམས་ངག་བསྒོམ་དུ་བཅུག་པས་མྱུར་དུ་ཏིང་ངེ་་་་་
འཛིན་སྐྱེས་ཏེ། ས་མཱ་ཏཱི་རེ་རེས་ཞག་བཅོ་ལྔ་ཙམ་དུ་མཉམ་པར་འཇོག་ནུས་པ་བྱུང༌། དེའི་དུས་སུ་་
གདོང་ལ་བལྟས་ཙ་ན་རེས་དམར་ཙེམ་ཙེམ། རེས་དཀར་ཙེམ་ཙེམ་འོང་གིན་སྣང་། ལུས་ངག་་་་
གི་འཁྲུལ་འཁོར་སྔ་མ་བཞིན་ཡང་བྱ། དེ་ནས་འདུ་ཤེས་གསུམ་པདྨ་བ་དང་བི་པ་་་་་
བཞིན་དུ་བྱས་ལ་ཕྱག་རྒྱ་བསྟེན་ནོ། །ཞག་དང་པོ་ནས་བཅུ་གཅིག་ཚུན་ཆད་དུ་བདེ་བས་་
བརྒྱལ་ནས་མི་འགྲོ་མི་སྲིད་དོ། །དཀའ་ཐུབ་དང་བུ་ཆུང་གི་ལམ་གཉིས་ཀ་ལ་གང་ཟག་ལ་་་
ལ་མི་རྟོག་པས་ང་རྒྱལ་ནས་འགྲོ་བའང་ཡོད་དོ། །དེ་ལ་དང་པོ་ཉམས་སུའང་འདི་འཆར་་
ཏེ༑ ཐུར་སེལ་གྱེན་ལ་ལོག་པའི་སྟོབས་ཀྱིས་ལུས་ལ་བདེ་རླུང་འབར། དྲོད་དང་བདེ་་
བ་དུས་གཅིག་ཏུ་སྐྱེ། སེམས་ལ་དགའ་བདེ་སྐྱེ། ངག་དགོད་པ་ལ་སོགས་པ་འབྱུང༌།
གློ་བུར་གྱིས་འོ་དོད་འབོད་དེ། དེ་ལྟར་ལུས་ངག་ཡིད་སུམ་ཆར་ལ་སྐྱེ་བའི་གོ་རིམ་ངེས་ས་པ་་་་
295

མེད་པར་འདོད་ཆགས་ཆེན་པོས་ཁྱབ་པས་བརྟན་པའི་གོ་རིམ་ཞེས་བྱ་བའི་ཏིང་ངེ་འཛིན་ཏོ། །
ཉོན་མོངས་པ་འདོད་ཆགས་ལམ་དུ་བསླངས་པ་ཡིན་པས་ཡུལ་གྱི་ཆགས་པ་རིམ་གྱིས་སྤོང་་
ངོ་༑ །ནད་རླུང་ནད་རིམ་གྱིས་འབྱོང་ངོ༌། །གདོན་མོ་རིགས་ལས་གྲོལ་ལོ། །ལུས་་་་
རྩ་གཡོན་པ་དབང་དུ་འདུས་སློབ་དཔོན་བིརླ་པ་ཀུན་འདར་ལ་གཡས་པ་དབང་དུ་འདུ་བར་བཞེད་་་
པས༑ འདི་ཅུང་མི་མཐུན་ཏེ། འདིར་འདི་བཞིན་རང་གསུང་གིས་སྣང་། གསུང་གཞན་ཡང༌།
རྣམ་ཐར་དང་ནད་ལ་སོགས་པ་ཅུང་མཐུན་སོ། །ངག་རླུང་འཇུག་པ་དབང་དུ་འདུས་སོ། །
སེམས་མི་ཉམས་སུའང་བདེ་བ་འབྱུང་ངོ་། །རྣམ་པར་ཐར་པའི་འཛིན་རྟོག་གྲོལ་སྒོ་སྨོན་པ་་
མེད་པ་ཞེས་བྱ་བའི་མིང་ཐོབ་བོ། །དེ་ལྟར་ཡན་ལག་བརྒྱད་དེ་དང་པོ་རྒྱུ་ལྔ་ཚན་དང་པོ་པོ་་་
ཉིད་ལམ་དུ་འགྱུར་བའོ། །གཉིས་པ་ཐུར་སེལ་འདྲེན་པ་རྣམ་པ་གཉིས་འདྲ། ཉམས་་་་
མྱོང་ཅིག་ཅར་དུ་སྐྱེ། ཡང་བདེ་བ་སྐྱེས་པའི་དུས་སུ་ཤེས་པ་གསལ་བ། ཡང་བ།
སྙིང་རྗེ་ཆེན་པོ་འབྱུང་བ་ནི་ཏིང་ངེ་འཛིན་ཏོ། །གསལ་བའི་མཐར་ཐུག་པ་ནི་ཞེ་སྡང་ཡིན་་
པས་ཞེ་སྡང་ལམ་དུ་འགྱུར་ཏེ། མི་སྡུག་པའི་ཡུལ་རྐྱེན་གྱིས་གསལ་བ་མཐར་ཐུག་པ་་་་་་
སྐྱེའོ༑ །ནད་ཁྲག་མཁྲིས་གཉིས་ཞི། གདོན་ཕོ་རིགས་ལས་གྲོལ་ལོ། །ལུས་ཀྱི་རྩ་་་་
རོ་མ་དབང་དུ་འདུ། །ངག་དབུགས་ཕྱིར་རྒྱུ་བ་དབང་དུ་འདུ། སེམས་རྨི་ལམ་དུའང་་་་་
ནམ་མཁའ་ལ་སྐྱིལ་ཀྲུང་འཆའ་བ་ལ་སོགས་པ་གསལ་ཞིང་ཡང་བ་འབྱུང༌། རྣམ་པར་་་་་
ཐར་པའི་གཟུང་རྟོགས་གྲོལ། སྒོ་མཚན་མ་མེད་པ་ཞེས་བྱ་བའི་མིང་ཐོབ་བོ། །དེ་ལྟར་་་་་
བརྒྱད་དོ། །དེའང་རྒྱུ་ལྷན་ཅིག་སྐྱེས་པའི་མཐུས་སོ། །གསུམ་པ་ནི། ཡང་ཐུར་་་་་་
སེལ་འདྲེན་པ་རྣམ་པ་གཉིས་ཀྱི་མཐུས། སྔ་མ་དང་ཅིག་ཅར་དུ་ཤེས་པ་རང་བཞིན་
གཉུག་མ་མི་རྟོག་པ་མཆོག་ཏུ་གྱུར་པ་འབྱུང་ངོ༌། །ཏིང་ངེ་འཛིན་ཏོ། །ཡུལ་གང་ལའང་
མི་རིག །མི་རྟོག་པས་མ་རིག་པ་ཆེན་པོ་ཡིན་ཏེ། ཉོན་མོངས་པ་གཏི་མུག་ལམ་དུ་་་་་་
སློང་ངོ་། །ནད་བན་ཀན་ལས་རིམ་གྱིས་གྲོལ་ལོ། །གདོན་ཀླུའི་རིགས་ཀྱིས་མི་ཚུགས་
སོ༑ །ལུས་ཀྱི་རྩ་ཀུན་འདར་དབང་དུ་འདུའོ། །ངག་རླུང་གནས་པ་ལ་དབང་ཐོབ་བོ། །
སེམས་མི་རྟོག་པ་ལ་མཉམ་རྗེས་མེད་། གཉིད་ལོག་མ་ལོག་མེད་དེ། གཉིད་ལོག་་་་་་
སད་པ་མི་ཕྱེད་པའོ། །རྣམ་པར་ཐར་པའི་སྒོ་གཟུང་འཛིན་གཉིས་ཀ་ལས་གྲོལ་ལོ། །སྟོང་་་་
296

པ་ཉིད་ཅེས་བྱ་བའི་མིང་ཐོབ་བོ། །དེ་ལྟར་བརྒྱད་དོ། །དེའང་རྒྱུ་ལྷན་ཅིག་སྐྱེས་པའི་་་
མཐུས་སོ། །དེ་ལྟར་ཡན་ལག་ཉི་ཤུ་རྩ་བཞིས་ཉོན་མོངས་པ་གསུམ་སྤངས་ལམ་ལྷན་ཅིག་་་་་
སྐྱེས་པའི་ཉམས་བསྐྱེད་དོ།
།ད་ནི་འབྲས་བུ་ལྷན་ཅིག་སྐྱེས་པ་བདེ་གསལ་མི་རྟོག་པ་གསུམ་
གྱི་ཏིང་ངེ་འཛིན་སྐྱེས་པས་རྩ་གསུམ་དང༌། རླུང་གསུམ་དབང་དུ་འདུས། ནད་གསུམ་དང༌།
གདོན་གསུམ་ལས་གྲོལ། རྨི་ཉམས་དང་། རྣམ་ཐར་ཡང་མངོན་དུ་གྱུར་པ་ལས་དང་པོར་རྟགས་
འབྱུང་སྟེ། ཉམས་གསུམ་རྒྱུད་ལ་སྐྱེས་པ་ཡིན་ན། ལུས་ཀྱིས་གཞན་དོན་བྱེད་པའི་་་་་་
ཁྱད་པར་ནི། ནད་དང་གདོན་གྱིས་ཟིན་པའི་སྡུག་བསྔལ་ཅན་མཐོང་ན། ལུས་ཀྱིས་་་་་
བྱུགས་པ་ཙམ་གྱིས་ཟུག་ཞི་བ་ལ་སོགས་པ་འབྱུང་། འགོམས་པ་དང་། དྲི་ཆེན་དང།
དྲི་ཆུ་ལུས་ལ་བྱུགས་པ་ཙམ་གྱིས་སྡུག་བསྔལ་ལ་སོགས་པ་ཞི་བར་འགྱུར་རོ། །ངག་་་་་
གཞན་དོན་བྱེད་པའི་ཁྱད་པར་གྱི་རྟགས་ནི། ནད་སོས་པར་གྱུར་ཅིག་ཅེས་བྱས་པའི་སྨོན་་
ལམ་བཏབ་པ་ཙམ་གྱིས་ནད་སོས་པ་ལ་སོགས་པ་དང༌། རིམས་ནད་གསོ་བ་ལ་སོགས་པ་་་
ཚིག་གི་མཆོག་འགྲུབ་པར་འགྱུར་རོ། །སེམས་ཀྱི་རྟགས་ནི་དང་པོར་རྨི་ལམ་གསལ་པོར་
འབྱུང༌༑ དེ་ནས་མི་མ་ཡིན་པ་མཐོང་བ་འབྱུང༌། དེ་ནས་སྒོམ་ཉམས་ཉིད་ལ་ཕན་པ་་་་་
དང་གནོད་པ་ཤེས་པ་འབྱུང་ངོ་། །ཡང་རྟགས་གསུམ་སྟེ། ལུས་འདི་ཉིད་ལ་འར་་་་་་
བའི་རྟགས། འཆི་ཁར་འཆར་བའི་རྟགས། བར་དོར་འཆར་བའི་རྟགས་སོ། །འདི་་
ཉིད་ཀྱི་རྟགས་ནི། ལུས་ཡང༌། མདངས་བཟང༌། ཟས་ལ་ཞེན་པ་ཆུང༌། གང་་་་་་་
ལའང་ཞེན་པ་ཆུང༌། བྱ་བ་གང་ལའང་ཐུག་ཕྲད་ཙམ་བྱེད། བརྗེད་ངས། འོག་མ་་་་
འདིར་བླངས་ནས་བཤད་དོ། །གློ་བུར་དུ་དྲན་པ་སྐྱེ། དེ་ཙམ་མོ། །འཆི་ཁར་ཉམས་རྒྱུད་་
ལ་སྐྱེས་ཀྱང་ལེ་ལོ་ཅན་ཡིན་ན་འཆི་ཀར་རིག་པ་འཛིན་པར་འགྲུབ་པ་ནི་གནད་གཅོད་པའི་ཟུག་་་་་་་
མེད༑ འཆི་བ་ལ་འཇིག་པ་མེད། ལྷ་མིའི་ལུས་ལེན་པ་ལ་དོན་དུ་གཉེར་བ་མེད།
རང་གི་ཏིང་ངེ་འཛིན་གྱི་ཉམས་དང་མ་བྲལ་བ་ཙམ་འབྱུང་ངོ༌། །འཆི་ཁར་མ་གྲུབ་ན་བར་་་་་
དོའི་རྟགས་ནི། བར་དོར་བླ་མ་དམ་པ་དང་མཇལ་བ་སྙམ་བྱེད། སངས་རྒྱས་ཞལ་་་་་་
མཐོང་བ་སྙམ་བྱེད། ལུས་ཀྱང་གང་གིས་ལེན་པ་དེའི་སྣང་བའང་རང་གི་ལྷག་པའི་ལྷར་་་
འཆར་ཏེ། བར་དོར་རིག་པ་འཛིན་པ་སྟེ་གྲུབ་མཐའ་སྙོགས་པ་ལ་སོགས་པར་འགྱུར་རོ། །
297

འདིའི་ལུགས་ཀྱི་ཐ་མས་ཀྱང་བར་དོར་ཅི་ནས་ཀྱང་གྲུབ་མཐའ་སྙོགས་ནས་འབྲས་བུ